Краявід Старога горада ў Празе
**Турызм у Чэхіі** — адна з асноўных галін эканомікі Чэхіі. Чэхія, як краіна, багатая гістарычнымі і прыроднымі славутасцямі і вядомая сваёй кухняй і натуральнымі курортамі, прыцягвае турыстаў са шматлікіх краін свету. Найбольш прывабная для турыстаў Прага, таксама часта наведваюцца замак Карлштэйн, Кутна-Гора, Чэскі-Крумлаў і Ледніцы.

Месца турызму ў эканоміцы Чэхіі
-------------------------------

Чэшская эканоміка атрымлівае значныя даходы ад турызму. У 2001 годзе агульныя даходы ад турызму дасягнулі 118,13 млрд крон, што складала 5,5 % ад ВУП. З 2003 па 2007 год доля даходаў ад турызму ў ВУП паменшылася з 3,5 % да 2,9 % і заставалася на гэтым узроўні ў наступныя два гады, аднак у абсалютным падліку даход ад турызму вырас з 90,79 да 104,29 мільярдаў крон паміж 2003 і 2009 годам. Звыш 171 тысячы грамадзян Чэхіі былі ў 2009 годзе заняты ў сферы турызму на пастаяннай аснове.

У 2010 годзе Чэхію наведалі 6,3 мільёна турыстаў, на пяць працэнтаў больш, чым за год да таго, а даход ад турызму склаў 127,4 мільярда крон. Найбольшая колькасць турыстаў прыбывае з Германіі (405,5 тысяч за III квартал 2010 і 265 тысяч за I квартал 2011 года) і Расіі (126 тысяч за III квартал 2010 і 113 тысяч за I квартал 2011 — рост на 42 % у параўнанні з I кварталам 2010 года).

Турыстычныя цэнтры
------------------

Чэскі-Крумлаў
Найбольш наведвальны турыстамі горад у Чэшскай Рэспубліцы — сталіца Прага на рацэ Влтава з Пражскім Градам і Старым горадам. Акрамя Прагі, ёсць шмат іншых гарадоў Чэхіі, прывабных для турыстаў — у прыватнасці, гістарычныя аб'екты, такія як Кутна-Гора, Чэскі-Крумлаў, Карлштэйн, Шпіндлеруў-Млін ці Ледніцка-Валціцкі комплекс, а таксама бальнеалагічныя курорты: Карлавы Вары, Марыянске-Лазнэ, Падзебрады і Францішкаві-Лазнэ. Чэшскія бальнеалагічныя курорты наведалі за першы квартал 2011 года больш за 150 тысяч чалавек.

Асноўныя зоны адпачынку за межамі гарадоў: Чэшская Швейцарыя, Чэшскі карст, Чэшскі рай, Крконашэ, Нацыянальны парк Шумава.

Віно
----

Асноўны артыкул: **Вінаробства ў Чэхіі**
Хоць Чэхія шырока славіцца сваім півам, на поўдні краіны развіта вінаробства. У прыватнасці, у Маравіі, якая вядомая сваімі белымі вінамі. Акрамя таго, у Цэнтральнай Багеміі на Эльбе таксама ёсць вінаграднікі.

Гл. таксама
-----------

* Спіс аб’ектаў Сусветнай спадчыны ЮНЕСКА ў Чэхіі

Зноскі
------

1. ↑  Асноўныя паказчыкі народнай гаспадаркі і турызму ў Чэшскай Рэспубліцы ў 2003—2009 гадах на сайце Чэшскага бюро статыстыкі  (чэшск.)
2. ↑  Занятасць у сферы турызму па сталасці працы ў 2009 годзе на сайце Чэшскага бюро статыстыкі  (чэшск.)
3. ↑  Příjmy ČR z cestovního ruchu loni vzrostly **(нявызн.)**, *PROFIT.cz* (10.3.2011). Праверана 3 жніўня 2011.
4. ↑  Колькасць турыстаў паводле краін за першыя тры квартала 2010 года на сайце Чэшскага бюро статыстыкі  (англ.)
5. 1 2  The growth of foreign tourists is going up steadily already five quarters (англ.).  Czech Statistical Office (10 мая 2011). Архівавана з першакрыніцы 13 жніўня 2012. Праверана 3 жніўня 2011.

Спасылкі
--------

 Чехия даведнік на сайце *Wikivoyage*

* Афіцыйны сайт чэшскага кіравання турызму  (англ.)

| ⛭Чэхія паводле тэм |
| --- |
| 
* Герб
* Сцяг
* Гімн
* Палітыка
* Канстытуцыя
* Парламент
* Адміністрацыйны падзел
* Геаграфія
* Гарады
* Сталіца
* Насельніцтва
* Мовы
* Гісторыя
* Эканоміка
* Валюта
* Культура
* Рэлігія
* Кінематограф
* Тэлебачанне
* Літаратура
* Музыка
* Святы
* Спорт
* Адукацыя
* Навука
* Транспарт
* Турызм
* Пошта (гісторыя і маркі)
* Інтэрнэт
* Узброеныя сілы
* Сусветная спадчына
* Знешняя палітыка

**Партал «Чэхія»**
 |

| ⛭Краіны Еўропы: Турызм |
| --- |
| 
 · Аўстрыя · Азербайджан¹ · Албанія · Андора · Беларусь · Бельгія · Балгарыя · Боснія і Герцагавіна · Ватыкан · Вялікабрытанія · Венгрыя · Германія · Грэцыя · Грузія · Данія · Ірландыя · Ісландыя · Іспанія · Італія · Казахстан² · Кіпр¹ · Латвія · Літва · Ліхтэнштэйн · Люксембург · Мальта · Малдова · Манака · Нідэрланды · Нарвегія · Польшча · Партугалія · Паўночная Македонія · Расія² · Румынія · Сан-Марына · Сербія · Славакія · Славенія · Турцыя² · Украіна · Фінляндыя · Францыя · Харватыя · Чарнагорыя · Чэхія · Швейцарыя · Швецыя · Эстонія
 |
| Залежныя тэрыторыі |
| 
 · Азорскія астравы · Аландскія астравы · Гернсі · Гібралтар · Джэрсі · Востраў Мэн · Фарэрскія астравы · Шпіцберген · Ян-Маен
 |
| Непрызнаныя і часткова прызнаныя дзяржавы |
| 
 · Абхазія¹ · Косава · Нагорны Карабах · Прыднястроўе · Паўднёвая Асеція¹
 |
| ¹ Часткова або цалкам у Азіі, у залежнасці ад праведзенай мяжы  ² У асноўным у Азіі |